DIVINA-COMEDIA-TA-WEB	Coma era alausa qu’en aire se quilhe cantant, e dempús care, contenta pera darrèra melodia que la satisfè, tau me semblèc era imatge satisfèta der etèrn plaser, que pera sua volentat totes es causes son çò que son; e encara que hessa visibles aquiu es mèns dobtes tau qu’eth veire manifèste per çò dera sua transparéncia eth color que s’a revestit era sua superfícia, aguesti madeishi dobtes non me permeteren demorar era responsa carant, senon que damb era sua fòrça heren gésser dera boca aguestes paraules: “Quines causes son aguestes?”: per çò que coneishí enes naui bualhs que despenien aqueres amnes eroses era alegria que les costaue respóner as mies preguntes.